Janne Happonen

| Janne Happonen |
| --- | --- |

Henkilötiedot
Koko nimi:  Janne Mikael Happonen
Syntynyt: 18. kesäkuuta 1984 (ikä 40) Kuopio, Suomi
Mäkihyppääjä
Lempinimi:  Havu
Pituus:  179 cm
Seura:  Puijon Hiihtoseura
Suksimerkki:  Fischer
Maailmancup
Kaudet:  2001–2014
Voitot:  3
Aiheesta muualla
www.janne-happonen.ag.vu
  [ Muokkaa Wikidatassa ]   
| Mitalit> Maa:   Suomi.Miesten mäkihyppy. Olympialaiset  | Mitalit> Maa:   Suomi.Miesten mäkihyppy. Olympialaiset  | Mitalit> Maa:   Suomi.Miesten mäkihyppy. Olympialaiset  | Maa:   Suomi> Miesten mäkihyppy. |
| --- | --- | --- | --- |
|  Hopeaa | Torino 2006 | joukkuemäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Hopeaa | Kulm 2006 | joukkuekilpailu |  |
|  Hopeaa | Oberstdorf 2008 | joukkuekilpailu |  |
|  Pronssia | Planica 2010 | joukkuekilpailu |  |
Janne Mikael Happonen (s. 18. kesäkuuta 1984 Kuopio) on suomalainen entinen mäkihyppääjä. Hän edusti Puijon Hiihtoseuraa. Häntä valmensivat Janne Väätäinen ja Jarkko Saapunki.
Kaudella 2005–2006 Happonen voitti hopeaa joukkuekilpailussa sekä Torinon olympialaisissa että lentomäen maailmanmestaruuskilpailuissa Kulmissa. Torinon jälkeen hän saavutti ensimmäisen maailmancupin osakilpailuvoittonsa Salpausselän kisoissa Lahdessa. Lahdesta alkaneen Nordic Tournamentin loppupisteissä Happonen oli kolmas. Kauden viimeisessä osakilpailussa Planican lentomäessä Happonen otti uransa toisen osakilpailuvoiton. Kauden 2005–2006 maailmancupin kokonaispisteissä hän oli neljästoista.
Kaudella 2006–2007 Happonen ei yltänyt maailmancupissa kertaakaan kymmenen joukkoon. Hän sijoittui vuodenvaihteessa 2007–2008 Keski-Euroopan mäkiviikolla kymmenenneksi ja saavutti helmikuussa 2008 uransa kolmannen ja neljännen maailmancupin palkintokorokesijan oltuaan toinen kummassakin Sapporon suurmäestä hypätyssä osakilpailussa. Hän otti Kuopiossa uransa kolmannen maailmancupvoiton yhden kierroksen kilpailussa, sijoittui Lillehammerissa kolmanneksi ja oli Nordic Tournamentin yhteispisteissä kolmas. Maailmancupkauden päättäneessä Planican osakilpailussa Happonen oli kolmas ja sijoittui toiseksi parhaana suomalaisena maailmancupin yhteispisteissä kahdeksanneksi. Lentomäen MM-kilpailuissa Oberstdorfissa hän saavutti joukkuekilpailussa hopeaa ja sijoittui henkilökohtaisessa kilpailussa viidenneksi.
Kesällä 2008 Happonen loukkaantui vakavasti Saksan Klingenthalin muovimäestä hypätessään. Hänen hyppykenkänsä pohja repesi irti ja sen jälkeen suksi katosi alta. Pahin vamma oli murtunut reisiluu, eikä tapauksen jälkeen tiedetty, pystyisikö mies enää urheilemaan. Noin vuotta myöhemmin hän kuitenkin pääsi takaisin mäkeen ja kiersi kaudella 2009–2010 jälleen kisoja. Kauden loppupisteissä hän sijoittui 49:nneksi. Planican lentomäen MM-kilpailuissa Happonen oli mukana Suomen pronssijoukkueessa ja sijoittui henkilökohtaisessa kilpailussa 15:nneksi. Happonen loukkasi polvensa pahasti kesällä 2010. Loukkaantumisien jälkeen Happonen hyppäsi ensimmäistä kertaa lähes vuoteen maailmancupissa 30.1.2011 sijoittuen heti kahdeksanneksi Willingenissä. Hänen pisin hyppynsä on kantanut 240 metriä (SE), jonka hän hyppäsi Vikersundissa 13. helmikuuta 2011. Happonen valittiin Oslon MM-kilpailuihin 2011, jossa hän ei kuitenkaan kilpaillut kertaakaan ja palasi kesken kisojen Suomeen loukattuaan polvensa harjoituksissa. Lentomäen MM-kilpailuissa Vikersundissa 2012 hän oli viidestoista. Kauden 2012-2013 Happonen aloitti olemalla Lillehammerin
normaalimäessä 22. Seuraavana päivänä suurmäen karsinnassa Happonen hyppäsi 135 metriä, loukkasi alastulossa jalkansa ja kaatui
hyppynsä. Happonen joutui jättämään kauden kesken loukkaantumisen vuoksi jo neljättä kertaa urallaan.